วันพุธที่ 23 มิถุนายน 2564
รัฐบาลเริ่มจ่ายเงินช่วยเหลือชาวไร่อ้อยที่ตัดอ้อยสดคุณภาพดี 1.2 แสนราย ผ่านบัญชี ธ.ก.ส. 24 มิถุนายน นี้
รัฐมนตรีว่าการกระทรวงอุตสาหกรรม เผยมติคณะรัฐมนตรีเห็นชอบโครงการช่วยเหลือเกษตรกรชาวไร่อ้อยตัด อ้อยสดเพื่อลดฝุ่น PM 2.5 ฤดูการผลิตปี 2563/2564 ในอัตรา 120 บาท/ตันอ้อย โดยจะเริ่มจ่ายเงินช่วยเหลือชาวไร่อ้อยที่ตัดอ้อยสดคุณภาพดีตาม พ.ร.บ.อ้อยและน้ำตาลทราย
นายสุริยะจึงรุ่งเรืองกิจรัฐมนตรีว่าการกระทรวงอุตสาหกรรมเปิดเผยว่าจากมติคณะรัฐมนตรีเมื่อวันที่11พฤษภาคม2564เห็นชอบโครงการช่วยเหลือเกษตรกรชาวไร่อ้อยตัดอ้อยสดเพื่อลดฝุ่นPM 2.5ฤดูการผลิตปี2563/2564ในอัตรา120บาทต่อตันอ้อยโดยจะเริ่มจ่ายเงินช่วยเหลือชาวไร่อ้อยที่ตัดอ้อยสดคุณภาพดีตามพระราชบัญญัติอ้อยและน้ำตาลทรายที่มีสิทธิ์ได้รับเงินช่วยเหลือในวันที่24มิถุนายน2564ผ่านบัญชีธนาคารเพื่อการเกษตรและสหกรณ์การเกษตร(ธ.ก.ส.)ของชาวไร่อ้อยแต่ละรายโดยตรงจำนวน121,010รายมีปริมาณอ้อยสดส่งโรงงาน48,919,059ตัน ซึ่งในจำนวนนี้มีชาวไร่อ้อยที่ข้อมูลและเอกสารยังไม่ถูกต้องจำนวน353รายและข้อมูลบัญชีไม่ถูกต้องจำนวน343รายโดยการจ่ายเงินช่วยเหลือเป็นไปตามกรอบระยะเวลาที่ได้กำหนดไว้และคาดว่าจะจ่ายเงินช่วยเหลือครบทุกรายภายในเดือนกรกฎาคมนี้
นายกอบชัยสังสิทธิสวัสดิ์ปลัดกระทรวงอุตสาหกรรมในฐานะประธานกรรมการอ้อยและน้ำตาลทรายกล่าวเพิ่มเติมว่าจากนโยบายในการช่วยเหลือชาวไร่อ้อยที่ตัดอ้อยสดเพื่อแก้ไขปัญหาอ้อยไฟไหม้และข้อร้องเรียนจากประชาชนที่ได้รับผลกระทบจากปัญหาฝุ่นPM 2.5สอดคล้องกับยุทธศาสตร์ชาติด้านการสร้างการเติบโตบนคุณภาพชีวิตที่เป็นมิตรต่อสิ่งแวดล้อมส่งผลทำให้ปริมาณอ้อยไฟไหม้มีแนวโน้มลดลงเป็นอย่างมากกระทรวงอุตสาหกรรมโดยสำนักงานคณะกรรมการอ้อยและน้ำตาลทราย(สอน.)จึงได้วางแผนกำหนดมาตรการแก้ไขปัญหาอ้อยไฟไหม้อย่างต่อเนื่องโดยได้ตั้งเป้าในฤดูการผลิตปี2564/2565อ้อยไฟไหม้เหลือร้อยละ10ด้วยมาตรการส่งเสริมให้ราคาอ้อยสดสูงกว่าอ้อยไฟไหม้การกำหนดโทษปรับโรงงานที่รับอ้อยไฟไหม้เกินเกณฑ์ที่กำหนดการจัดหาเครื่องสางใบอ้อยให้ชาวไร่อ้อยยืมใช้ฟรีจำนวน176เครื่องการสนับสนุนสินเชื่อดอกเบี้ยต่ำให้เกษตรกรชาวไร่อ้อยกู้เพื่อซื้อเครื่องจักรกลการเกษตรรถตัดอ้อยและเครื่องจักรกลอื่นๆมาใช้ในไร่อ้อยการหักเงินชาวไร่อ้อยที่ส่งอ้อยไฟไหม้ในอัตราตันละ30บาทจ่ายคืนให้กับชาวไร่อ้อยที่ตัดอ้อยสดคุณภาพดีทุกรายรวมถึงขอรับการสนับสนุนเงินช่วยเหลือจากรัฐบาลเพื่อลดต้นทุนการตัดอ้อยสดให้กับชาวไร่อ้อยในอัตราที่เหมาะสม
นายเอกภัทรวังสุวรรณเลขาธิการคณะกรรมการอ้อยและน้ำตาลทรายกล่าวปิดท้ายว่าชาวไร่อ้อยที่มีสิทธิได้รับเงินช่วยเหลือสามารถตรวจสอบสถานะการโอนเงินไปยังบัญชีของท่านผ่านไลน์ตรวจสิทธิ์อ้อยหากบัญชีของท่านไม่มีปัญหาระบบจะแจ้งว่า"บัญชีพร้อมโอน"และหากได้รับการโอนแล้วระบบจะแจ้งว่า“โอนเงินสำเร็จแล้ว”กรณีระบบแจ้งว่าบัญชีของท่าน“ไม่สามารถรับโอนได้”ระบบจะแจ้งให้ทราบว่าไม่สามารถโอนได้เนื่องจากกรณีใดให้ผู้ตรวจสิทธิ์ฯรีบแจ้งดำเนินการแก้ไขผ่านโรงงานคู่สัญญาของท่านและให้โรงงานทำหนังสือรับรองมายังสำนักบริหารอ้อยและน้ำตาลทรายเพื่อรับรองและส่งให้สำนักงานคณะกรรมการอ้อยและน้ำตาลทรายพิจารณาตรวจสอบร่วมกับธ.ก.ส.เพื่อเร่งดำเนินการเบิกจ่ายต่อไป
สำหรับการแก้ไขปัญหาอ้อยไฟไหม้ในปีที่ผ่านมาได้รับความร่วมมืออย่างดียิ่งจากทุกภาคส่วนตั้งแต่ผู้ว่าราชการจังหวัดอุตสาหกรรมจังหวัดที่มีพื้นที่ปลูกอ้อยทั้ง47จังหวัดทั่วประเทศหน่วยงานภาครัฐที่เกี่ยวข้องโรงงานน้ำตาลสมาคมชาวไร่อ้อยและชาวไร่อ้อยที่ได้ร่วมกันรณรงค์แก้ไขปัญหาอ้อยไฟไหม้อย่างจริงจังสำหรับในฤดูการผลิตปี2564/2565นี้สอน.หวังเป็นอย่างยิ่งว่าเราจะจับมือกันก้าวไปสู่เกษตรปลอดการเผาร่วมกันแก้ไขปัญหาอ้อยไฟไหม้ให้หมดไปจากประเทศไทย
#รัฐมนตรีว่าการกระทรวงอุตสาหกรรม#กระทรวงอุตสาหกรรม#สำนักงานคณะกรรมการอ้อยและน้ำตาลทราย#รัฐบาลช่วยเหลือชาวไร่อ้อยที่ตัดอ้อยสดคุณภาพดี